CONTRACT DE LOCAȚIUNE 
A BUNULUI IMOBIL NR. 0107/26 

mun. Chișinău                                                                                                                         01.07.2026
1. PĂRȚILE CONTRACTANTE
1.1. BUBLIȚCHI ALEXANDRU, IDNP, domiciliat în mun. Chișinău, str. Anton Crihan, 29/1, în calitate de proprietar și locator, denumit în continuare „Locator”, pe de o parte,
și
1.2. BENEFICIU SRL, IDNO 100566000123, înregistrată la data de 02.09.2009, cu sediul în MD-2005, str. Alexandru cel Bun, 9/A, ap. (of.) 1, mun. Chișinău, Republica Moldova, reprezentată de administrator Bublițchi Alina, IDNP 099xx04118523, în calitate de locatar, denumită în continuare „Locatar”, pe de altă parte, au încheiat prezentul Contract de locațiune în următoarele condiții:
2. OBIECTUL CONTRACTULUI
2.1. Locatorul transmite Locatarului, contra plată, în folosință temporară bunul imobil situat în mun. Chișinău, sect. Rîșcani, str. Eugen Doga, 9, și anume construcția cu numărul cadastral xxvvuio.123.01, cu suprafața de 100,5 m², destinația: clădire cu funcții comasate.
2.2. Bunul imobil indicat la pct. 2.1 aparține cu drept de proprietate Locatorului.
2.3. Bunul va fi utilizat de Locatar pentru desfășurarea activității sale economice, cu respectarea destinației bunului și a legislației în vigoare.
2.4. Predarea bunului se efectuează în baza unui act de predare-primire semnat de ambele părți, care constituie parte integrantă a prezentului Contract.
3. TERMENUL LOCAȚIUNII
3.1. Contractul se încheie pe un termen de 4 (patru) ani, începând cu data de 01.07.2026 și până la data de 30.06.2030 inclusiv.
3.2. Prelungirea termenului este posibilă prin acordul scris al părților, formalizat prin act adițional.
3.3. Părțile vor întreprinde acțiunile necesare pentru înregistrarea dreptului de locațiune în Registrul bunurilor imobile, în condițiile legislației aplicabile.

[bookmark: _Hlk241840484]4. CHIRIA ȘI MODALITATEA DE PLATĂ
4.1. Chiria lunară brută pentru folosința bunului imobil constituie 113.000 (una sută treisprezece mii) lei moldovenești, sumă ce include impozitul pe venit reținut la sursa de plată.
4.2. Potrivit art. 90¹ alin. (3) din Codul fiscal al Republicii Moldova, locatarul reține din chiria brută impozitul final pe venit de 12%, respectiv 13.560 lei lunar, și îl achită la buget în termenele prevăzute de lege.
4.3. Suma netă achitată locatorului este de 99.440 (nouăzeci și nouă de mii patru sute patruzeci) lei lunar, în condițiile menținerii cotei de impozitare indicate.
4.4. Chiria se calculează începând cu data de 01.07.2026.
[bookmark: _Hlk241840444]4.5. Plata chiriei se efectuează lunar, prin numerar/ transfer bancar în contul indicat de Locator, la termenul convenit de părți.
4.6. Cheltuielile pentru energie electrică, apă, canalizare, gaze, servicii comunale, salubrizare, internet și alte servicii aferente folosinței bunului sunt suportate de Locatar, dacă părțile nu convin altfel în scris.
4.7. Orice modificare a cuantumului chiriei se efectuează numai prin acordul scris al părților, prin act adițional.

5. DREPTURILE ȘI OBLIGAȚIILE LOCATORULUI
5.1. Locatorul se obligă să predea bunul Locatarului în starea corespunzătoare utilizării convenite.
5.2. Locatorul are dreptul să verifice, cu notificarea prealabilă a Locatarului, modul de utilizare și starea bunului, fără a împiedica nejustificat activitatea Locatarului.
5.3. Locatorul se obligă să asigure Locatarului folosința liniștită a bunului pe întreaga durată a Contractului, cu respectarea condițiilor acestuia.

6. DREPTURILE ȘI OBLIGAȚIILE LOCATARULUI
6.1. Locatarul se obligă să utilizeze bunul conform destinației stabilite prin prezentul Contract și să îl păstreze în stare corespunzătoare.
6.2. Locatarul se obligă să achite chiria și celelalte plăți asumate la termenele stabilite.
6.3. Locatarul nu poate transmite bunul în sublocațiune, cesiona Contractul sau transmite folosința către terți fără acordul scris prealabil al Locatorului.
6.4. Modificările, reconstrucțiile, reamenajările sau îmbunătățirile care afectează bunul pot fi efectuate numai cu acordul scris prealabil al Locatorului și cu respectarea cerințelor legale.
6.5. La încetarea Contractului, Locatarul va restitui bunul în starea în care l-a primit, ținând cont de uzura normală.
7. REPARAȚII ȘI ÎMBUNĂTĂȚIRI
7.1. Reparațiile curente determinate de folosirea obișnuită a bunului sunt suportate de Locatar.
7.2. Reparațiile capitale sunt suportate de Locator, cu excepția cazurilor în care necesitatea acestora a fost provocată din culpa Locatarului.
7.3. Regimul și compensarea eventualelor îmbunătățiri efectuate de Locatar se stabilesc în prealabil, în scris, de către părți.
8. RĂSPUNDEREA PĂRȚILOR
8.1. Pentru neexecutarea sau executarea necorespunzătoare a obligațiilor contractuale, partea în culpă răspunde conform prezentului Contract și legislației Republicii Moldova.
8.2. Locatarul răspunde pentru deteriorarea bunului produsă din culpa sa ori a persoanelor cărora le-a permis accesul în imobil.
9. ÎNCETAREA CONTRACTULUI
9.1. Contractul încetează la expirarea termenului prevăzut la pct. 3.1, prin acordul scris al părților sau în alte cazuri prevăzute de lege.
9.2. Contractul poate fi rezolvit înainte de termen în cazul unei încălcări esențiale a obligațiilor contractuale, cu notificarea scrisă a celeilalte părți și respectarea condițiilor prevăzute de lege.
9.3. La încetarea Contractului, părțile vor semna actul de restituire/predare-primire a bunului.

10. FORȚA MAJORĂ
10.1. Părțile sunt exonerate de răspundere pentru neexecutarea obligațiilor în măsura în care aceasta este cauzată de un impediment justificator/forță majoră, în condițiile legislației aplicabile.
11. SOLUȚIONAREA LITIGIILOR
11.1. Divergențele vor fi soluționate, în primul rând, pe cale amiabilă.
11.2. În cazul în care soluționarea amiabilă nu este posibilă, litigiul va fi soluționat de instanțele competente ale Republicii Moldova.

12. DISPOZIȚII FINALE
12.1. Orice modificare sau completare a Contractului este valabilă numai dacă este întocmită în scris și semnată de ambele părți.
12.2. Contractul este întocmit în exemplare originale cu aceeași forță juridică, pentru părți și, după caz, pentru autoritatea competentă.
12.3. Actul de predare-primire și actele adiționale semnate de părți constituie părți integrante ale Contractului.

13. DATELE ȘI SEMNĂTURILE PĂRȚILOR
	LOCATOR
BUBLIȚCHI ALEXANDRU
IDNP: 1234567891234
Domiciliu: mun. Chișinău,
str. Anton Crihan, 29/1

Cont bancar: ____________________
Banca: _________________________

Semnătura: ____________________
	LOCATAR
BENEFICIU SRL
IDNO: 100566000123
Sediu: MD-2005, str. Alexandru cel Bun, 9/A,
ap. (of.) 1, mun. Chișinău, RM
Administrator: Bublițchi Alina
Tel.: 060-192-319
BC „VICTORIABANK” S.A.
BIC/SWIFT: VICBMD2X469
IBAN: MD79V1000002224626272
Semnătura: ____________________




ACT DE PREDARE-PRIMIRE
la Contractul de locațiune nr. 0107/26 din 01.07.2026

mun. Chișinău                                                                                                                data 01.07.2026

BUBLIȚCHI ALEXANDRU, în calitate de Locator, predă, iar BENEFICIU SRL, reprezentată de administrator Bublițchi Alina, în calitate de Locatar, primește bunul imobil situat în mun. Chișinău, sect. Rîșcani, str. Eugen Doga, 3, număr cadastral xxvvuio.123.01, suprafața 100,5 m².
Starea bunului la predare / observații: __________________________________________________________________________________
Indicațiile contoarelor, cheile și documentele predate: __________________________________________________________________________________


Locator: 
BUBLIȚCHI ALEXANDRU ___________________         

Locatar: 
BENEFICIU SRL, director Bublițchi Alina _____________________________

